അയോധ്യാവിധി: സമചിത്തതയിൽ അഭിമാനമുയർത്തി ജില്ല | Ayodhya verdict Alappuzha District with pride in equality\nമതസൗഹാർദം നിലനിർത്തുന്നതിന് എല്ലാ വിഭാഗങ്ങളും സഹകരിച്ചു\nഅയോധ്യ കേസ് വിധിയുടെ പശ്ചാത്തലത്തില് കനത്ത പോലീസ് സുരക്ഷയില് ശനിയാഴ്ച പുന്നപ്രയില് നിന്നാരംഭിച്ച നബിദിന റാലി കാണുന്ന കുട്ടി\nആലപ്പുഴ: അയോധ്യാവിധിയെ ഏറ്റവും സമചിത്തതയോടെ ജില്ല സ്വീകരിച്ചു. പരസ്യപ്രതികരണങ്ങൾക്കോ പ്രകടനത്തിനോ ഒരാളും തയ്യാറായില്ല. മതസൗഹാർദം നിലനിർത്തുന്നതിന് എല്ലാ വിഭാഗങ്ങളും സഹകരിച്ചു.\nവിധിയെത്തുമ്പോൾ സംഘർഷം ഉണ്ടാകാൻ സാധ്യതയുണ്ടെന്ന മുൻകരുതലിൽ കടുത്ത നിരീക്ഷണത്തിലായിരുന്നു ജില്ല. എല്ലാ പോലീസ്േസ്റ്റഷനും ജാഗ്രത പാലിച്ചു. കൂടുതൽ വൈകാരികപ്രകടനങ്ങൾ നടത്തുന്ന 32 പ്രദേശങ്ങൾ കേന്ദ്രീകരിച്ച് പോലിസിനെ വിന്യസിച്ചിരുന്നു. വേണ്ടിവന്നാൽ നിരോധനാജ്ഞ ഉൾപ്പെടെയുള്ളവയ്ക്കായി 20 എക്സിക്യുട്ടീവ് മജിസ്ട്രേറ്റുമാരുടെയും സേവനം ഉറപ്പുവരുത്തിയിരുന്നു.\nഎന്നാൽ, ഒരിടത്തുനിന്നുപോലും വിധിക്കെതിരേ പ്രതിഷേധം ഉയർന്നില്ല. അനുകൂലിച്ചുള്ള ആഹ്ലാദപ്രകടനങ്ങളും നടത്തിയില്ല. മുസ്ലീംവിഭാഗങ്ങൾ താമസിക്കുന്ന മേഖലകളിൽ പ്രതിഷേധമുയരുമെന്ന ഊഹാപോഹങ്ങൾ പ്രചരിച്ചിരുന്നെങ്കിലും അങ്ങേയറ്റം സമചിത്തതയാണ് ഈ പ്രദേശങ്ങളിലെല്ലാം കണ്ടത്.\nവെള്ളിയാഴ്ച പള്ളികളിലെല്ലാം ജുമാനിസ്കാര സമയത്ത് അയോധ്യവിധിയുമായി ബന്ധപ്പെട്ട് പ്രത്യേക പ്രഭാഷണം നടന്നിരുന്നു. നിസ്കാരത്തിനുനേതൃത്വം നൽകുന്ന ഖത്തീഫുമാരാണ് ഉദ്ബോധനം നടത്തിയത്. വിധി എന്തായാലും ആഹ്ലാദവും പ്രതിഷേധവും കാണിക്കാതെ നേരിടണമെന്ന ഉപദേശമാണ് വിശ്വാസികൾക്ക് ലഭിച്ചിരുന്നത്.\nമുൻ‍കൂട്ടിയുള്ള അറിയിപ്പും മാധ്യമങ്ങളിലൂടെ വന്ന മതസൗഹാർദ സന്ദേശങ്ങളും എല്ലാം സ്വീകരിച്ചതിന്റെ പ്രൗഢത വാക്കുകളിൽപ്പോലും പ്രകടമായിരുന്നു. തീവ്രവാദസ്വഭാവമുള്ള സംഘടനകൾ ഏതെങ്കിലും തരത്തിലുള്ള പ്രകടനം നടത്തിയാൽ നേതാക്കളെ അറസ്റ്റുചെയ്യുമെന്ന മുന്നറിയിപ്പ് പോലീസ് നൽകിയിരുന്നു.\nമനഃപൂർവം പ്രകോപനം ഉണ്ടാക്കുന്നതിന് ചിലർ ശ്രമിക്കാനുള്ള സാധ്യതയും പോലീസ് കരുതലോടെ കണ്ടിരുന്നു. ഇതനുസരിച്ച് രഹസ്യപ്പോലീസ് സംവിധാനവും ശക്തമാക്കിയിരുന്നു. പൊതുപ്രവർത്തരും പോലീസും ഒരുമയോടെ നീങ്ങിയതിന്റെ മാതൃക കൂടിയായിരുന്നു ജില്ലയിൽ ശനിയാഴ്ച കണ്ട ശാന്തത.


'എന്റെ സഹോദരനെ 'കൊന്നവനെ' ഞാന് കണ്ടെത്തും'; നതാന് മക്കല്ലം മരിച്ചുപോയെന്ന പ്രചരണത്തിനെതിരെ ബ്രണ്ടന് I am alive and kicking more than ever: Ex-New Zealand cricketer Nathan McCullum on his death rumours\nI Am Alive And Kicking More Than Ever Ex New Zealand Cricketer Nathan Mccullum On His Death Rumours\n'എന്റെ സഹോദരനെ 'കൊന്നവനെ' ഞാന് കണ്ടെത്തും'; നതാന് മക്കല്ലം മരിച്ചുപോയെന്ന പ്രചരണത്തിനെതിരെ ബ്രണ്ടന്\n'എന്റെ ഹൃദയം തകര്‍ന്നിരിക്കുകയാണ്. ഇത് ആര് ചെയ്തതായാലും, നിന്നെ ഞാന് കണ്ടെത്തും'- ബ്രണ്ടന് മക്കല്ലം\nDecember 02, 2018 10:23:44 am\nപ്രശസ്ത ന്യൂസിലന്റ് ക്രിക്കറ്റ് താരം നതാന് മക്കല്ലം മരിച്ച് പോയെന്ന പ്രചരണങ്ങളെ തള്ളി താരം തന്നെ രംഗത്ത്. ആശുപത്രിയില് വെച്ച് അദ്ദേഹം മരിച്ച് പോയെന്നായിരുന്നു കഴിഞ്ഞ ദിവസം സോഷ്യല്‍മീഡിയയില് പ്രചരിച്ചത്. അദ്ദേഹത്തിന്റെ ഭാര്യ വനേസ മരണവിവരം പുറത്തുവിട്ടെന്നായിരുന്നു പ്രചരണം. ന്യൂസിലന്റ് ക്രിക്കറ്റ് ഫാന് ഹബ് എന്ന ട്വിറ്റര് അക്കൗണ്ടിലൂടെയായിരുന്നു വാര്‍ത്ത ആദ്യം പ്രചരിച്ചത്.\nഇതിന് പിന്നാലെ ട്വീറ്റ് വ്യാപകമായി പ്രചരിക്കപ്പെട്ടു. ഇത് മക്കുല്ലത്തിന്റെ ചെവിയിലും എത്തിയതോടെയാണ് അദ്ദേഹം തന്നെ വ്യാജപ്രചരണം തളളി രംഗത്തെത്തിയത്. തന്റെ ട്വിറ്റര് അക്കൗണ്ടിലൂടെയായിരുന്നു അദ്ദേഹത്തിന്റെ പ്രതികരണം. ‘ഞാന് ജീവനോടെ ഉണ്ട്, എക്കാലത്തേയും മികച്ച ഊര്‍ജ്ജത്തോടെ ഉണ്ട്,’ സുഹൃത്തുക്കള്‍ക്കൊപ്പം ആഘോഷിക്കുന്ന ചിത്രത്തിനൊപ്പമാണ് അദ്ദേഹത്തിന്റെ ട്വീറ്റ്.\n‘എവിടുന്നാണ് ഈ വാര്‍ത്ത വന്നതെന്ന് അറിയില്ല. പക്ഷെ ഇത് വ്യാജമാണ്. എല്ലാവരോടും ഇഷ്ടം,’ എന്നും നതാന് മക്കല്ലം ട്വീറ്റ് ചെയ്തു. സഹോദരനും ക്രിക്കറ്റ് താരവുമായ ബ്രണ്ടന് മക്കല്ലവും വ്യാജ വാര്‍ത്തയോട് പ്രതികരിച്ചു. ട്വിറ്ററിലൂടെയായിരുന്നു അദ്ദേഹത്തിന്റേയും പ്രതികരണം. ‘ഇന്ന് രാത്രി സോഷ്യല്‍മീഡിയയിലൂടെ എന്റെ സഹോദരന് മരിച്ചതായി ഒരാള് തീരുമാനിച്ച് പ്രചരണം നടത്തി. ന്യൂസിലന്റിലേക്ക് തിരികെ വിമാനത്തില് പോകുന്ന എന്റെ ഹൃദയം തകര്‍ന്നിരിക്കുകയാണ്. ഇത് ആര് ചെയ്തതായാലും, നിന്നെ ഞാന് കണ്ടെത്തും, എവിടെയായാലും, എങ്ങനെയായാലും ഞാന് കണ്ടെത്തും,’ ബ്രണ്ടന് മക്കല്ലം ട്വീറ്റ് ചെയ്തു.\nന്യൂസിലന്റ് പ്ലെയേഴ്സ് അസോസിയേഷന് സിഇഒ ഹെത്ത് മില്‍സും പ്രതികരണവുമായി എത്തി. നിരവധി ഇന്ത്യന് ക്രിക്കറ്റ് താരങ്ങള് നതാന് മരിച്ചോ എന്ന് ചോദിച്ച് വിളിച്ചതായി അദ്ദേഹം പറഞ്ഞു. ഇത് കേട്ട് താന് നതാനെ വിളിച്ച് കാര്യങ്ങള് അന്വേഷിച്ചതായും ഹെത്ത് മില്‍സ് പറഞ്ഞു. ‘അദ്ദേഹം ഫോണ് എടുക്കുന്നതിന് മുമ്പ് വരെ എന്റെ ഹൃദയം കിടന്ന് പിടയ്ക്കുകയായിരുന്നു. അദ്ദേഹം ജീവനോടെ ഇരിക്കുന്നുണ്ട്,’ മില്‍സ് വ്യക്തമാക്കി.\nTags: Fake, Social Media


ജിതിൻ കേരള ബ്ലാസ്റ്റേഴ്‌സ് വിട്ടു | Fanport | Featured News Malayalam\nHome Football Indian Super League ജിതിൻ കേരള ബ്ലാസ്റ്റേഴ്‌സ് വിട്ടു\nOctober 19, 2019 - 2:40 PM\nകേരള ബ്ലാസ്റ്റേഴ്‌സ് താരം ജിതിൻ എം.എസ് ക്ലബ് വിട്ടു. ഇൻസ്റ്റാഗ്രാമിലൂടെ താരം തന്നെയാണ് കേരള ബ്ലാസ്റ്റേഴ്‌സ് വിടുന്ന കാര്യം അറിയിച്ചത്. കേരള ബ്ലാസ്റ്റേഴ്സിന്റെ യു.എ.ഇയിലേക്കുള്ള പ്രീ സീസൺ ടീമിലും ഐ.എസ്.എല്ലിനുള്ള ബ്ലാസ്റ്റേഴ്‌സ് ടീമിലും ജിതിന് അവസരം ലഭിച്ചിരുന്നില്ല.\nപ്രിയപ്പെട്ടവരെ , ഞാൻ കേരളാ ബ്ലാസ്‌റ്റേഴ്‌സ് ക്ലബ്ബിൽ നിന്നും പോകുകയാണ്. ആദ്യമേ ക്ലബ്ബിൽ ചേരുവാനും അതിന്റെ ഭാഗമാവാനും അവസരം ഒരുക്കിത്തന്ന ക്ലബ് അധികൃതർക്കും , ടീം സ്റ്റാഫിനും നന്ദി അറിയിക്കുന്നു . എന്റെ കൂടെ ഉണ്ടായിരുന്ന എല്ലാ പ്ലെയേഴ്സിനും കോച്ചിങ് സ്റ്റാഫിനും വളരെയേറെ നന്ദി പറയുന്നു , നിങ്ങളുടെ അഭിപ്രായങ്ങളും സഹകരണവും എന്നും ഞാൻ ഓർക്കും , എന്നെ ഒരു സഹോദരനെപോലെ കണ്ട @darrencaldeira യ്ക്ക് ഒരുപാട് നന്ദി , നിങ്ങളുടെയെല്ലാം സപ്പോർട്ട് എനിക്ക് മറക്കാനാവില്ല. എന്നെ ഇത്രെയും നാൾ സപ്പോർട്ട് ചെയ്ത എല്ലാ നല്ലവരായ ഫുട്ബാൾ ഫാന്സിനു നന്ദി , നിങ്ങളുടെ സപ്പോർട്ട് ആണ് എന്നെ വളർക്കിയത് , അത് ഇനിയും ഉണ്ടാവുമെന്ന് ഞാൻ പ്രതീക്ഷിക്കുന്നു . അത് പോലെ മഞ്ഞപ്പടയിൽ എല്ലാ അംഗങ്ങൾക്കും എന്റെ പ്രത്യേകമായ നന്ദി അറിയിക്കുന്നു , എന്നെ സപ്പോർട്ട് ചെയ്തതിലും എല്ലാ സന്ദർഭങ്ങളിലും ഒപ്പം ഉണ്ടായിരുന്നതിനും നന്ദി . ഇത് ഒരു വിടപറയൽ അല്ല , ഞാൻ ഇതിലും നന്നായി പെർഫോം ചെയ്‌ത് കൂടുതൽ ആർജ്ജവത്തോടെ തിരികെ വരും . ഒരിക്കൽ കൂടി എല്ലാവർക്കും നന്ദി .\nA post shared by Jithin M S (@jithinmsofficial) on Oct 19, 2019 at 12:59am PDT\nതുടർന്നാണ് ജിതിൻ കേരള ബ്ലാസ്റ്റേഴ്‌സ് വിടാൻ താരം തീരുമാനിച്ചത്. കേരള ബ്ലാസ്റ്റേഴ്‌സ് ആരാധകർക്കും ക്ലബ് മാനേജ്മെന്റിനും ആരാധക കൂട്ടാഴ്മയായ മഞ്ഞപ്പടക്കും നന്ദി പറഞ്ഞുകൊണ്ടാണ് ജിതിൻ ഇൻസ്റ്റാഗ്രാമിൽ പോസ്റ്റ് ഇട്ടത്. മികച്ച പ്രകടനം പുറത്തെടുത്ത് വീണ്ടും കേരള ബ്ലാസ്റ്റേഴ്സിൽ തിരിച്ചെത്താനാവുമെന്ന പ്രതീക്ഷയും ജിതിൻ പങ്ക്‌വെച്ചു. കേരള ബ്ലാസ്റ്റേഴ്‌സ് വിട്ടെങ്കിലും താരം ഏതു ടീമിലേക്കാണ് പോവുന്നതെന്ന് വ്യക്തമാക്കിയിട്ടില്ല. ബ്ലാസ്റ്റേഴ്‌സ് ടീമിൽ അവസരം ലഭിച്ചിരുന്നില്ലെങ്കിലും കേരളത്തിന്റെ സന്തോഷ് ട്രോഫി ടീമിൽ ജിതിൻ ഇടം നേടിയിരുന്നു.\nPrevious article15 വർഷത്തിന് ശേഷം നദീം ഷഹബാസിന് ഇന്ത്യൻ ടീമിൽ അരങ്ങേറ്റം\nNext article“മൂന്ന് സ്ട്രൈക്കർമാരെ ഇറക്കിയാകും ബ്ലാസ്റ്റേഴ്സ് കളിക്കുക” – ഷറ്റോരി


മമ്മൂട്ടിയും മോഹന്‍ലാലും എന്തേ പെണ്‍മക്കളെ സിനിമയിലേക്ക് വിട്ടുകൊടുക്കാത്തത്...?ചര്‍ച്ചചെയ്യണമെന്ന ആവശ്യവുമായി സംഗീത ലക്ഷ്മണ,sangeetha lakshmana face book post 1keralaonlinenews.com | Malayalam news, kerala news, onlinenews,\nമമ്മൂട്ടിയും മോഹന്‍ലാലും എന്തേ പെണ്‍മക്കളെ സിനിമയിലേക്ക് വിട്ടുകൊടു...\nPublished: Sunday 10 December 2017 01:07:02 PM\nപലപ്പോഴും ഫെയ്‌സ്ബുക്ക് കുറിപ്പുകളിലൂടെ വാര്‍ത്തയില് ഇടം കണ്ടെത്തും അഡ്വ. സംഗീത ലക്ഷ്മണ. ഇത്തവണയും അത്തരത്തിലൊരു കുറിപ്പുമായി സംഗീത ലക്ഷ്മണ രംഗത്തെത്തിയിരിക്കുകയാണ്. മമ്മൂട്ടിയും മോഹന്‍ലാലും എന്തേ പെണ്‍മക്കളെ സിനിമയിലേക്ക് വിട്ടുകൊടുക്കാത്തത്...?\nസംഗീത ലക്ഷ്മണയുടെ ഫെയ്‌സ്ബുക്ക് പോസ്റ്റിന്റെ പൂര്‍ണരൂപം\nകുറച്ച് നാളുകളായി മനസ്സില് ഒരു സംശയം തോന്നി തുടങ്ങിയിട്ട്. മമ്മൂട്ടിയും മോഹന്‍ലാലും. യാതൊരു സിനിമാ പാരമ്പര്യവുമില്ലാത്ത, തികച്ചും സാധാരണക്കാരുടെ കുടുബത്തില് ജനിച്ചു വളര്‍ന്ന ഇവര് ഇപ്പോള് ഇന്ത്യയിലെ തന്നെ ഏറ്റവും മികച്ച നടന്മാരാണ്.\nലോകസിനിമയില് ഇവരുടെ സ്ഥാനവും മുന്നില് തന്നെ. മലയാള സിനിമയില് ചുവടുറപ്പിച്ചു നിന്നുകൊണ്ട് തന്നെയുള്ള രണ്ടു പേരും തമ്മിലുള്ള ആരോഗ്യകരമായ മത്സരം നോക്കി കണ്ടവരാണ് എനിക്ക് മുന്‍പും എനിക്ക് ശേഷവുമുള്ള ഞാന് അടങ്ങുന്ന മുന്ന് തലമുറ സിനിമാ പ്രേക്ഷകര്.\nഇവരുടെ രണ്ടു പേരുടെയും ആണ്‍മക്കള് രണ്ടുപേരും സിനിമയിലേക്ക് എത്തി കഴിഞ്ഞു. എന്നിട്ടും, ഇതൊക്കെയങ്കിലും ഇവരുടെ പെണ്‍മക്കള് എന്തേ സിനിമയിലേക്ക് വന്നില്ല?? ചര്‍ച്ച ചെയ്യപ്പെടണം. അന്വേഷിക്കണം.\nമമ്മൂട്ടിയും മോഹന്‍ലാലും മാത്രമല്ല, ഇത് പോലെ പെണ്‍മക്കളെ സിനിമയ്ക്ക് വിട്ടുകൊടുക്കാതെ ആണ്‍മക്കളെ മാത്രം സിനിമാലോകത്തിന്, സിനിമാ ആസ്വാദനത്തിന് സമ്മാനിക്കുന്ന സിനിമാ പ്രവര്‍ത്തകര് എല്ലാവരുടെയും അതിനുള്ള കാര്യകാരണങ്ങള് കൂടി ചര്‍ച്ച ചെയ്യപ്പെടണം. അന്വേഷണ വിധേയമാക്കണം. ഇനി ഇവരുടെയൊക്കെ പെണ്‍മക്കള്‍ക്ക് സിനിമയിലേക്ക് വരാന് താല്‍പര്യമില്ലാത്തതാണെങ്കില് ആ താല്‍പര്യമില്ലായ്മയുടെ ഉറവിടം കണ്ടെത്തണം. വേണം.\nസിനിമയിലെ ഇതുവരെയുള്ളതും ഇന്നുള്ളതുമായ സ്ത്രികളുടെ പ്രശ്‌നങ്ങള്‍ക്ക് പരിഹാരം കണ്ടെത്താന് പഴയത് പോലല്ലല്ലോ......ഇപ്പോ WCC ഉണ്ടല്ലോ?..അതോര്‍ക്കുമ്പോഴാണ് ഒരു ആശ്വാസം. ഒരു relaxation.\nRead more topics: mammooty, mohanlal, sageetha lakshmana, facebook post\nsageetha lakshmana facebook post\nമോഹന്‍ലാലിന് ഏറ്റവും ഇഷ്ടപ്പെട്ട ആ അഞ്ചു മമ്മൂട്ടി ചിത്രങ്ങള് ഇവയാണ്\nമോഹന്‍ലാലും അല്ലു അര്‍ജുനും ഒന്നിക്കുന്നു; സംവിധാനം ബി ഉണ്ണിക്യഷ്ണന്


വൈറല് സന്ദേശങ്ങളുടെ വസ്തുത പരിശോധിക്കാൻ പുതിയ ഫീച്ചറുമായി വാട്സാപ്പ് - Janayugom Online\nAugust 05, 2020, 9:30 am\nവൈറല് സന്ദേശങ്ങളുടെ വസ്തുത പരിശോധിക്കാൻ പുതിയ ഫീച്ചറുമായി വാട്സാപ്പ്\nവാട്സാപ്പിലെ വൈറല് സന്ദേശങ്ങളുടെ ആധികാരിത ഉറപ്പാക്കാനും, വസ്തുത പരിശോധനയ്ക്കും പുതിയ ഫീച്ചര് അവതരിപ്പിച്ച് വാട്സാപ്പ്. നേരത്തെ തന്നെ പ്രഖ്യാപിച്ച ഈ ഫീച്ചര് ഇപ്പോഴാണ് പുറത്ത് ഇറക്കിയത്. ഫേസ്ബുക്ക് ഉടമസ്ഥതയിലുളള വാട്സാപ്പ് ബ്രസീല്, ഇറ്റലി, അയര്‍ലാന്റ്, സ്പെയിൻ, യു കെ, യു എസ്, രാജ്യങ്ങളിലാണ് ഈ ഫീച്ചര് ഇപ്പോള് ലഭ്യമാകുന്നത്.\nഎങ്ങനെയാണ് ഈ ഫീച്ചറിന്റെ ഉപയോഗം:\nഅഞ്ച് തവണയില് കൂടുതല് ഫോര്‍വേഡ് ചെയ്ത സന്ദേശങ്ങള്‍ക്ക് ഒപ്പം ഇനി മുതല് ഒരു മാഗ്നിഫൈയിംഗ് ഗ്ലാസിന്റെ ചിഹ്നവും ഉണ്ടാകും. വാട്സാപ്പിലുടെ ലഭിക്കുന്ന സന്ദേശത്തിന്റെ ആധികാരിതെയും വസ്തുതയും പരിശോധിക്കാൻ ഇതില് ക്ലിക്ക് ചെയ്താല് ഗൂഗിളിലേക്ക് പോകും. ഇതിലൂടെ റിസല്‍ട്ടുകള് പരിശോധിച്ച് ഉപയോക്താവിന് തന്നെ ഫോര്‍വേഡ് സന്ദേശങ്ങളുടെ വസ്തുത മനസ്സിലാക്കാം.\nകോവിഡ് മഹാമാരിക്കാലത്ത് അനേകം വ്യാജ സന്ദേശങ്ങളാണ് വാട്സാപ്പിലൂടെ പ്രചരിച്ചിരുന്നത്. ഇത് കണക്കിലെടുത്താണ് ഇത്തരത്തിലൊരു പുതിയ ഫീച്ചര് കൊണ്ടു വരാൻ വാട്സാപ്പ് തയ്യാറായത്. പൈലറ്റ് സേറ്റജില് ഉളള ഈ ഫീച്ചര് ആൻഡ്രോയ്ഡ്, ഐഒഎസ്, വാട്സാപ്പ് വെബ് ഉപയോക്താക്കള്‍ക്ക് ലഭിക്കും. ഉടൻ തന്നെ ആഗോള വ്യാപകമായി ഈ ഫീച്ചര് വാട്സാപ്പ് ലഭ്യമാക്കും.\nENGLISH SUMMARY: new feature in whats app to find misinformation\nfake news whats app new feature\nടെലഗ്രാം പുതിയ ഫീച്ചറുകളിലൂടെ വരുമാനം നേടുമെന്ന് സ്ഥാപകൻ